สรุปภาวะตลาดหุ้นต่าง
สรุปภาวะตลาดหุ้นต่างประเทศประจำวันที่ 10 ม.ค. 2562
11 ม.ค. 2562

ดัชนีดาวโจนส์ตลาดหุ้นนิวยอร์กปิดบวกเมื่อคืนนี้ (10 ม.ค.) ทำสถิติปิดในแดนบวกติดต่อกัน 5 วันทำการ เนื่องจากนักลงทุนขานรับถ้อยแถลงของนายเจอโรม พาวเวล ประธานธนาคารกลางสหรัฐ (เฟด) ที่ส่งสัญญาณชะลอการปรับขึ้นอัตราดอกเบี้ย ซึ่งความเคลื่อนไหวดังกล่าวสามารถสกัดปัจจัยลบจากการร่วงลงอย่างหนักของหุ้นกลุ่มค้าปลีก หลังจากบริษัทค้าปลีกยักษ์ใหญ่อย่างเมซี่ และโคห์ล เปิดเผยยอดขายที่ซบเซาในช่วงเทศกาลวันหยุดที่ผ่านมา
ดัชนีเฉลี่ยอุตสาหกรรมดาวโจนส์ปิดที่ 24,001.92 จุด เพิ่มขึ้น 122.80 จุด หรือ +0.51% ขณะที่ดัชนี Nasdaq ปิดที่ 6,986.07 จุด เพิ่มขึ้น 28.99 จุด หรือ +0.42% และดัชนี S&amp;P500 ปิดที่ 2,596.64 จุด เพิ่มขึ้น 11.68 จุด หรือ +0.45%
ตลาดหุ้นยุโรปปิดบวกเมื่อคืนนี้ (10 ม.ค.) โดยได้แรงหนุนจากการดีดตัวขึ้นของหุ้นกลุ่มค้าปลีก หลังจากเทสโก้เปิดเผยผลประกอบการที่แข็งแกร่ง อย่างไรก็ตาม หุ้นกลุ่มรถยนต์ร่วงลงหลังจากบริษัทยักษ์ใหญ่เช่น จากัวร์ แลนด์ โรเวอร์ และฟอร์ด มอเตอร์ ประกาศลดจำนวนพนักงานตามแผนลดการใช้จ่าย ขณะที่หุ้นกลุ่มเหมืองแร่ร่วงลงจากความวิตกกังวลเกี่ยวกับการชะลอตัวของเศรษฐกิจจีน หลังจากทางการจีนเปิดเผยดัชนีราคาผู้ผลิตขยายตัวเพียงเล็กน้อยในเดือนธ.ค.
ดัชนี Stoxx Europe 600 เพิ่มขึ้น 0.34% ปิดที่ 348.88 จุด
ดัชนี FTSE 100 ตลาดหุ้นลอนดอนปิดที่ 6,942.87 จุด เพิ่มขึ้น 36.24 จุด หรือ +0.52% ขณะที่ดัชนี DAX ตลาดหุ้นเยอรมันปิดที่ 10,921.59 จุด เพิ่มขึ้น 28.27 จุด หรือ +0.26% และดัชนี CAC-40 ตลาดหุ้นฝรั่งเศสปิดที่ 4,805.66 จุด ลดลง 7.91 จุด หรือ -0.16%
ตลาดหุ้นลอนดอนปิดบวกเมื่อคืนนี้ (10 ม.ค.) ตามทิศทางตลาดหุ้นยุโรปที่ปิดในแดนบวกเมื่อคืนนี้ โดยหุ้นกลุ่มค้าปลีกดีดตัวขึ้นนำตลาด ขณะที่หุ้นกลุ่มเหมืองแร่ร่วงลงจากความวิตกกังวลเกี่ยวกับการชะลอตัวของเศรษฐกิจจีน หลังจากทางการจีนเปิดเผยดัชนีราคาผู้ผลิตขยายตัวเพียงเล็กน้อยในเดือนธ.ค.
ดัชนี FTSE 100 ตลาดหุ้นลอนดอนปิดที่ 6,942.87 จุด เพิ่มขึ้น 36.24 จุด หรือ +0.52%
สัญญาน้ำมันดิบเวสต์เท็กซัส (WTI) ตลาดนิวยอร์กปิดปรับตัวขึ้นติดต่อกันเป็นวันที่ 9 เมื่อคืนนี้ (10 ม.ค.) ทำสถิติปิดในแดนบวกยาวนานที่สุดในรอบ 9 ปี หลังจากซาอุดีอาระเบียประกาศแผนการปรับลดการผลิตน้ำมันในเดือนม.ค.และก.พ. นอกจากนี้ ตลาดยังได้รับแรงหนุนจากการที่นายเจอโรม พาวเวล ประธานธนาคารกลางสหรัฐ (เฟด) ส่งสัญญาณชะลอการปรับขึ้นอัตราดอกเบี้ย
สัญญาน้ำมันดิบ WTI ส่งมอบเดือนก.พ. เพิ่มขึ้น 23 เซนต์ หรือ 0.4% ปิดที่ 52.59 ดอลลาร์/บาร์เรล
สัญญาน้ำมันดิบเบรนท์ส่งมอบเดือนมี.ค. เพิ่มขึ้น 24 เซนต์ หรือ 0.4% ปิดที่ 61.68 ดอลลาร์/บาร์เรล
สัญญาทองคำตลาดนิวยอร์กปิดปรับตัวลงเมื่อคืนนี้ (10 ม.ค.) โดยได้รับแรงกดดันจากการแข็งค่าของสกุลเงินดอลลาร์ นอกจากนี้ การพุ่งขึ้นอย่างต่อเนื่องของตลาดหุ้นสหรัฐยังส่งผลให้นักลงทุนลดการถือครองทองคำในฐานะสินทรัพย์ที่ปลอดภัย
สัญญาทองคำตลาด COMEX (Commodity Exchange) ส่งมอบเดือนก.พ. ลดลง 4.60 ดอลลาร์ หรือ 0.4% ปิดที่ 1,287.40 ดอลลาร์/ออนซ์
สัญญาโลหะเงินส่งมอบเดือนมี.ค. ลดลง 9.20 เซนต์ หรือ 0.58% ปิดที่ 15.643 ดอลลาร์/ออนซ์
สัญญาพลาตินัมส่งมอบเดือนเม.ย. เพิ่มขึ้น 80 เซนต์ หรือ 0.10% ปิดที่ 826.10 ดอลลาร์/ออนซ์
สัญญาพัลลาเดียมส่งมอบเดือนมี.ค. เพิ่มขึ้น 3.80 ดอลลาร์ หรือ 0.3% ปิดที่ 1,273.20 ดอลลาร์/ออนซ์
ดอลลาร์สหรัฐแข็งค่าขึ้นเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อคืนนี้ (10 ม.ค.) เนื่องจากนักลงทุนเข้าซื้อดอลลาร์สหรัฐในฐานะสินทรัพย์ที่ปลอดภัย หลังจากนายเจอโรม พาวเวล ประธานธนาคารกลางสหรัฐ (เฟด) ได้ออกมาเตือนว่า ความยืดเยื้อของสถานการณ์ชัตดาวน์อาจส่งผลกระทบต่อแนวโน้มเศรษฐกิจสหรัฐ
ดอลลาร์สหรัฐแข็งค่าเมื่อเทียบกับเงินเยน ที่ระดับ 108.42 เยน จากระดับ 108.26 เยน และแข็งค่าเมื่อเทียบกับฟรังก์สวิส ที่ระดับ 0.9842 ฟรังก์ จากระดับ 0.9750 ฟรังก์ นอกจากนี้ ดอลลาร์สหรัฐยังแข็งค่าเมื่อเทียบกับดอลลาร์แคนาดา ที่ระดับ 1.3227 ดอลลาร์แคนาดา จากระดับ 1.3221 ดอลลาร์แคนาดา
ยูโรอ่อนค่าลงเมื่อเทียบกับดอลลาร์สหรัฐ ที่ระดับ 1.1499 ดอลลาร์ จากระดับ 1.1544 ดอลลาร์ ขณะที่เงินปอนด์อ่อนค่าลงแตะที่ระดับ 1.2744 ดอลลาร์ จากระดับ 1.2794 ดอลลาร์ ส่วนดอลลาร์ออสเตรเลียแข็งค่าขึ้นสู่ระดับ 0.7182 ดอลลาร์สหรัฐ จากระดับ 0.7180 ดอลลาร์สหรัฐ